Dié slang het drie oë! | Maroela Media
Natuurbewaarders van Darwin in die noorde van Australië het 'n ongewone slang langs die pad opgetel. Die slang het drie oë in plaas van twee gehad.
X-strale het gewys die jong slang, ongeveer 40 cm lank, het 'n ekstra oogkas op sy kop. Volgens 'n plasing op die amptelike Facebook-blad van Northern Territories Parks and Wildlife, kan die slang ook met die derde oog ook sien.
Natuurbewaarders het gesê die ekstra oog het waarskynlik as 'n embrio ontwikkel. Dit is "uiters onwaarskynlik" dat dit die gevolg is van omgewingsfaktore, het die organisasie gesê en bygevoeg misvorming kom gereeld by reptiele voor.